’n Man (40) wat 17 jaar gelede sy penis verloor het, het onlangs die tweede man in Suid-Afrika geword wat ’n penisoorplanting ondergaan.
Die skenkerpenis was dié van ’n wit man (29) wat oorgeplant is op die swart man. Om die kleurverskil te oorkom sal mediese tatoeëring – wat oor ses of agt maande uitgevoer word – daarop gedoen word.
Die man wat die penis ontvang het, het byna sy eie lewe geneem weens die trauma toe hy sy penis verloor het weens ‘n tradisionele besnydenis wat skeefgeloop het, het dr. André van der Merwe, hoof van die Universiteit Stellenbosch (US) se urologie-eenheid, wat die oorplanting, asook die vorige een gelei het, Maandag op ’n nuuskonferensie gesê.